Αρχαιολογικό Μουσείο Άστρους

Το Αρχαιολογικό Μουσείο Άστρους, είναι αρχαιολογικό μουσείο που βρίσκεται στο Άστρος Αρκαδίας.

Ιστορία 
Το Αρχαιολογικό Μουσείο Άστρους στεγάζεται στη Σχολή Καρυτσιώτη, χτίστηκε το 1805  από τον Δημήτριο Καρυτσιώτη (1741 - 1819) ως παράρτημα της σχολής του Αγίου Ιωάννη (1798), στην οποία φοιτούσαν νέοι από όλη την Ελλάδα. Στο χώρο έγινε το 1823 η περίφημη Β' Εθνοσυνέλευση Άστρους και το Κολοκοτρωνέικο τραπέζι, που έλαβε χώρα στις 19 Ιουνίου 1821, προς τιμήν του Δημητρίου Υψηλάντη. Η Συνέλευση, στα πρότυπα των Συνταγμάτων της Γαλλικής Επανάστασης του 1789 μ.Χ., συνέταξε και τη «Διακήρυξη της Β΄ των Ελλήνων Συνελεύσεως»  υπογραμμένη από 128 Πληρεξούσιους, μεταξύ των οποίων και ο Κολοκοτρώνης, «Εξεδόθη εν Άστρει εντός του Μουσείου του Καρυτσιώτου», λέει η διακήρυξη της Εθνοσυνέλευσης. Η συνέλευση απάντησε με την διακήρυξη, στην υφήλιο και τους μεγαλους της εποχής . «Είμεθα αποφασισμένοι να ανεξαρτισθώμεν, ως έθνος αυτόνομον και ανεξάρτητον».Η σχολή καταστράφηκε το 1826 από τον Ιμπραήμ Πασά, αλλά αναστηλώθηκε αργότερα από συγγενείς του ΚαρυτσιώτηΤα επόμενα χρόνια, έγινε σχολείο και το 1985 έγινε το Αρχαιολογικό Μουσείο Άστρους. Το 2008 έκλεισε λόγω ζημιών που προκλήθηκαν από σεισμό. Ωστόσο οι επισκέπτες μπορούν να δουν τον χώρο που έγινε η εθνοσυνέλευση, τον προαύλιο χώρο με κάποια ευρήματα από την Έπαυλη του Ηρώδη του Αττικού και εξωτερικά το διώροφο μουσείο και τους τοίχους του, που βοηθούσαν σαν παραρτήματα της σχολής.

Η Σχολή Καρυτσιώτη και ο γειτονικος «Ιερός Χώρος» της Β’ Εθνοσυνέλευσης των Ελλήνων έχει κηρυχθεί από το υπουργείο Παιδείας το 1946 «διατηρητέον ιστορικόν μημείον το εν Άστρει διδακτήριον».

ΥΑ ΥΠΠΟ/ΓΔΑΠΚ/ΑΡΧ/Β1/Φ30/65069/3340/1-8-2005 – ΦΕΚ 1194/Β/30-8-200542325

Τίτλος ΦΕΚ       Χαρακτηρισμός της πλατείας σχολής Καρυτσιώτη και τμήματος του αγροκηπίου, στο Άστρος Κυνουρίας, ως ιστορικού τόπου.

Κείμενο  

Χαρακτηρίζουμε ως ιστορικό τόπο το εναπομείναν σήμερα τμήμα εκτάσεως 18.850 τα.μ. του παλαιού αγροκηπίου (συνολικής εκτάσεως 46 στρεμμάτων), το οποίο ανήκε στη Σχολή Καρυτσιώτη και εντός του οποίου βρίσκεται η Σχολή Καρυτσιώτη, όπως αυτό εμφαίνεται στο Κτηματολογικό Διάγραμμα κλίμακας 1:1000 και σημειώνεται με τα στοιχεία 1, 2, 3 έως και 15, λόγω των σημαντικών ιστορικών γεγονότων, τα οποία έλαβαν χώρα στη συγκεκριμένη περιοχή.

Ο χώρος αυτός είναι τμήμα του αγροκηπίου – αρχικά 46 στρεμμάτων, το οποίο είχε δωρίσει ο Δημήτριος Καρυτσιώτης στη Σχολή, την οποία είχε ιδρύσει το 1805 – δενδροφυτεμένου με πορτοκαλιές, λεμονιές και ελιές, το προϊόν των οποίων χρησιμοποιούνταν για την πληρωμή των δασκάλων της Σχολής και την κάλυψη των εξόδων της.

Στο αγροκήπιο αυτό έλαβαν χώρα δύο σημαντικά γεγονότα της Επαναστάσεως, το γνωστό ως «κολοκοτρωναίικο τραπέζι της συμφιλίωσης» στις 19 Ιουνίου 1821, στο οποίο είχαν προσέλθει οι οπλαρχηγοί, προκειμένου να ξεπεραστούν οι αντιθέσεις και να ομονοήσουν για την επιτυχία της Επανάστασης που τότε ξεκινούσε, καθώς επίσης και η Β΄ Εθνοσυνέλευση των Ελλήνων (30 Μαρτίου έως τις 18 Απριλίου του 1823) με την παρουσία οπλαρχηγών, πολιτικών, πλήθους λαού και στρατού. Εντός της Σχολής η οποία περιλαμβάνεται στον υπό κήρυξη χώρο, συντάχθηκε η διακήρυξη της Εθνοσυνέλευσης.

Εκθέματα 
Στο μουσείο εκτίθενται:
 Αρχιτεκτονικά μέλη από την Έπαυλη του Ηρώδη του Αττικού στην Εύα (Δολιανά Κυνουρίας). Μέρος της συλλογής εκτίθεται και στην αυλή του μουσείου.
 Ευρήματα, κυρίως κεραμικά από νεκροταφεία ελληνιστικών χρόνων.
 Μικροαντικείμενα και νομίσματα από διάφορες περιοχές της Κυνουρίας, όπως η αρχαία Θυρέα Αρκαδίας στη σημερινή θέση Ελληνικό και η αρχαία πόλη Ανθήνη.
 Επιγραφές από διάφορες θέσεις της Κυνουρίας.

Δείτε επίσης 
 Έπαυλη του Ηρώδη του Αττικού
 Ανθήνη
 Β΄ Εθνοσυνέλευση Άστρους

Παραπομπές

Πηγές 
 Θυρεάτις Γη,Αθήνα 1981,Εκδόσεις Πνευματικού κέντρου άστρους,Ιωάννη Κουσκουνά,Κυριάκου Χασαπογιάννη,Ιωάννη Κακαβούλια

Αστρος
Δήμος Βόρειας Κυνουρίας